ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018900
ขอให้แก้ไขปัญหา กรณีไม่มีสถานที่จอดรถของหน่วยเลือกตั้ง สำนักงานเขตลาดกระบัง กรุงเทพมหานคร (ระบุตามผู้ร้องแจ้ง) บริเวณแขวงลาดกระบัง เขตลาดกระบัง กรุงเทพมหานคร จุดสังเกตอยู่ตรงบริเวณสำนักงานเขตลาดกระบัง เนื่องจากวันที่ 7 พฤษภาคม 2566 เวลาช่วงเช้าประมาณ 9.00 น.-10.00 น. ภรรยาและบุตรชายของผู้ร้องได้เดินทางไปใช้สิทธิเลือกตั้งล่วงหน้า การเลือกตั้งสมาชิกสภาผู้แทนราษฎร 2566 โดยเมื่อภรรยาและบุตรชายของผู้ร้องเดินทางไปยังบริเวณดังกล่าวเพื่อใช้สิทธิเลือกตั้ง ปรากฏว่า "ไม่มีที่จอดรถ" โดยไม่ทราบว่ามีพื้นที่ให้บริการจอดรถหรือไม่ แต่ไม่มีเจ้าหน้าที่มาอำนวยความสะดวกในการจอดรถ ในบริเวณดังกล่าว อีกทั้งบริเวณหน่วยเลือกตั้งฯ ยังมีประชาชนมาใช้สิทธิเป็นจำนวนมาก ทำให้รอคิวนาน ประกอบกับอากาศร้อน ภรรยาและบุตรชายของผู้ร้องจึงเดินทางกลับโดยไม่ได้ใช้สิทธิเลือกตั้งดังกล่าว ส่งผลให้ได้รับความเดือดร้อนเป็นอย่างมาก ผู้ร้องประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนของประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata